FC Kuressaare - Vikipeedia, vaba entsüklopeedia

# FC Kuressaare

###

Vajab keelelist või sõnastuslikku toimetamist

FC Kuressaare logo

FC Kuressaare on Eesti jalgpalliklubi, mis asutati 1997. aastal.

Kodustaadion: Kuressaare linnastaadion (mahutab erinevatel andmetel kuni 2000 inimest).

Põhivorm: kollane särk, kollased püksid, kollased sokid.

Varuvorm: sinine särk, sinised püksid, sinised sokid.

Kolmas vorm: bordoopunane särk, mustad püksid, mustad sokid.

## [redigeeri] Ajalugu

Saaremaa jalgpalli esindusklubi FC Kuressaare moodustati 1997. aasta 14. märtsil. Paar aastat varem oli maakonna jalgpalliedendamist alustanud klubi B.B. Sport Johannes Kaju eestvedamisel. Esimesel aastal tegutses tema juhendamisel kaks treeninggruppi 60 poisiga.

Eesti jalgpallimeistrivõistlustel hakkas FC Kuressaare meeskond osalema 1997. aastal, mil Saaremaa paremaid jalgpallureid ühendav klubi osales III liiga turniiril. Suur roll meeskonna juhtimisel ja mängudeks ette valmistamisel oli klubi juhatuse esimehel Aivar Pohlakul, kes ise mängis väljakul erinevatel positsioonidel. Meeskond kogus hooaja lõpuks kokku viis võitu ja ühe viigi ning 16 punkti ja väravate vahega 18-3 võideti kolmas liiga.

### [redigeeri] 1998

1998. aastal hakkas meeskond treener Jan Važinski juhendamisel mängima Eesti jalgpallimeistrivõistluste Esiliigas ja meeskonna tuumiku moodustasid saarlased, keda tugevdasid üksikud mängijad FC Flora süsteemist. Hooaeg lõpetati kuuenda kohaga. Neljateistkümnest mängust võideti neli, viigistati viis ja kaotati samuti viis kohtumist. Väravate vahe 20-19 ning kokku 17 punkti.

### [redigeeri] 1999

1999. aastal võitis FC Kuressaare Esiliigas esikoha ja tagas endale koha meistriliigas. Meeskonna arvele jäi 21 võitu, 4 viiki ja 3 kaotust. Turniiri suurimad väravakütid oli Svajunas Rauckis 27 ja Aivar Pohlak 24 väravaga. Fännklubi valis hooaja parimaks mängijaks Mark Švetsi.

### [redigeeri] 2000

2000. aastal saavutas FC Kuressaare Meistriliigas seitsmenda koha. Meeskonna arvele jäi 5 võitu, 4 viiki ja 19 kaotust. Jalgpallifännid valisid klubi parimaks mängijaks väravavaht Rain Vessenbergi.

### [redigeeri] 2001

2001. aastal tegi FC Kuressaare läbi noorenduskuuri ja meeskonna treeneriks asus Zaur Tšilingarashvili. FC Kuressaare jäi Meistriliigas 7 punktiga viimaseks ja langes Esiliigasse.

### [redigeeri] 2002

2002. aastal saavutati Esiliigas treener Sergei Zamogilnõi juhendamisel FC Valga järel teine koht. Meeskond kogus 17 võitu, 2 viiki ja 9 kaotust. Meistriliiga üleminekumängudes võideti Kohtla-Järve Lootus, millega tagati 2003. aastaks koht Meistriliigas. Välismaalastest on FC Kuressaare ridades mänginud leedukad Svajunas Rauckis, Valdemaras Marinkenas, Tomas Sirevicius, norralased Trond Haughland ja Kim Solberg, grusiin Otar Gorgalidze.

### [redigeeri] 2003

2003. aastal sai FC Kuressaare 28 mängust Meistriliigas ühe võidu ja viigistas kaks kohtumist. Selle tulemusega jäi meeskond kaheksandaks ja langes Esiliigasse.

### [redigeeri] 2004

2004. aastal jäi FC Kuressaare Esiliigas viiendaks, teenides 28 mängust 35 punkti. Sellest hoolimata tõusti tänu liigade laienemisele uueks hooajaks Meistriliigasse. Hooaeg lõpetati 11 võidu, 2 viigi ning 15 kaotusega.

### [redigeeri] 2005

2005. aasta oli FC Kuressaare senise ajaloo jooksul klubi edukaim hooaeg Meistriliigas. 36 mängust koguti 7 võitu, 6 viiki ja 23 kaotust. Kokku koguti 27 punkti ning ühepunktilise kaotusega kaheksandale kohale jäi meeskond üheksandaks. Üleminekumängudel FC Ajax Lasnamäe vastu tuli aga tänu Ajaxi võõrsil löödud väravale alla vanduda.

2005. aastal püstitati ka klubi rekordskoor. Tallinna Dünamo alistati 8:1. Samas mängus vormistasid FC Kuressaare esimesed kübaratrikid Meistriliigas Andrus Koplimäe ning Martti Pukk.

### [redigeeri] 2006

2006. aastal mängib meeskond taas Esiliigas, kuid voor enne Meistrivõistluste lõppu on otsepääs Meistriliigasse klubil taas tagatud. Otsustavas kohtumises võideti FC Flora II tulemusega 3:0.

Kui Esiliigas on pidada jäänud veel üks voor on FC Kuressaare 35 mängust teeninud 21 võitu, 5 viiki ning 9 kaotust. Väravate vahe 60-44 ning punkte kokku 68. Sel hooajal on punkte röövida suudetud kõigilt üheksalt Esiliigas pallivalt klubilt.

Meeskonna liidriteks on 2006. aastal tõusnud saarlased Rainer Veskimäe ja Märt Kluge, kes on löönud vastavalt kümme ja kuus väravat.

## [redigeeri] Peatreener

FC Kuressaaret juhendab 1998. aastast alates Jan Važinski, kes on sündinud 10. augustil 1964. aastal Tallinnas. Ta alustas jalgpalliga 1973. aastal Tallinna SK Dvigatelis ja Oktoobri rajooni Spordikoolis. Tema esimene treener oli Josep Katsev.

Važinski on mängijana mänginud keskkaitsja ja keskpoolkaitsjana aastatel 1980-1988 [[SK Dvigatelis)) ja FC Norma Tallinnas. Ta on olnud nii Tallinna Jalgpallikooli, Tallinna Sadama, Lelle SK ja JK Tuleviku treener. Samuti on ta treenerina töötanud ka Eesti U-18 koondise juures. Hetkel juhendab ta peale FC Kuressaare ka Eesti U-17 koondist.

## [redigeeri] Mängijad

Roland Kütt, Taavi Azarov, Märt Kluge, Kristjan Leedo, Janek Meet, Priit Reiska, Martin Salong, Viktor Alonen, Rainer Veskimäe, Peeter Pihel, Kaarel Raamat, Andrus Koplimäe, Dmitri Kulikov, Kuldar Kaljuste, Hendrik Karlson, Martti Pukk, Ludvig Tasane, Vitali Ištšuk.

## [redigeeri] Välislink

- Klubi koduleht

Välja otsitud andmebaasist "http://et.wikipedia.org../../../f/c/_/FC_Kuressaare_bcb5.html"

Kategooriad: Toimetamist ootavad (november 2006) | Eesti jalgpalliklubid

##### Views

- Artikkel
- Arutelu
- Viimane redaktsioon

##### Otsi